|  |  |  |
| --- | --- | --- |
|  | Valsts sabiedrība ar ierobežotu atbildību TRAUMATOLOĢIJAS UN ORTOPĒDIJAS SLIMNĪCA Duntes ielā 22, Rīgā, LV - 1005, reģistrācijas Nr.40003410729  Tālrunis 67 399 300, fakss 67 392 348, e-pasts: [tos@tos.lv](mailto:surgery@parks.lv), www.tos.lv |  |

**VADĪBAS ZIŅOJUMS PAR VSIA „TRAUMATOLOĢIJAS UN ORTOPĒDIJAS SLIMNĪCA” REZULTATĪVAJIEM RĀDĪTĀJIEM 2022.GADA JANVĀRĪ -DECEMBRĪ**

Apkopojot finanšu un statistikas datus par 2022.gada janvāra - decembra rezultatīvajiem rādītājiem, atzīmējam, ka VSIA „Traumatoloģijas un ortopēdijas slimnīcas” (turpmāk tekstā – Slimnīca) saimnieciskā un ārstnieciskā darbība kopumā šajā laika periodā ir bijusi apmierinoša. Neatliekamā palīdzība visa perioda laikā pacientiem tika nodrošināta pilnā apjomā, taču plānveida palīdzība tika sniegta ierobežotā apjomā darbinieku darbnespējas dēļ pirmā pusgada laikā. Plānveida palīdzības nodrošināšanu ietekmēja arī veiktie remontdarbi operāciju blokā, kur tika izbūvēta papildus jauna operāciju zāle un otra zāle kā manipulāciju zāle ar piecām vietām ar aparatūru un skābekļa pieslēgumu. Lai darbi varētu tikt nodrošināti, Slimnīcai pirmā pusgada laikā nācās slēgt divas operāciju zāles, kas, savukārt, lika samazināt veicamo operāciju skaitu. Jaunā operāciju zāle uz doto brīdi ir atvērta un tuvākā laikā sāks darboties. Darbs pēdējos gada četros mēnešos noritēja raiti un pakalpojumi tika sniegti pilnā apjomā.

Neskatoties uz izdevumu sadārdzinājumiem 2022.gada laikā, Slimnīca ir spējusi sabalansēt ieņēmumus un izdevumu un nobeigusi gadu ar 191 758 EUR lielu peļņu.

Lai gūtu priekšstatu par 2022.gada janvārī – decembrī sniegtajiem medicīnas pakalpojumu apjomiem un to statistikas datiem, kā arī veiktajām aktivitātēm Slimnīcas saimnieciskās darbības nodrošināšanā, apkopojumu lūdzam skatīt zemāk pievienotajās tabulās un tekstā.

**Stacionāro pacientu skaits sadalījumā: maksas pacienti un valsts apmaksājamie pacienti**

|  |  |  |  |  |
| --- | --- | --- | --- | --- |
| Periods | Valsts apmaksājamie | Maksas pacienti | Kopā | Maksas pacientu īpatsvars no kopā ārstētajiem (%) |
| 2022. gada janvārī - decembrī | 6 643 | 322 | 6 965 | 4.62% |

|  |  |  |  |  |
| --- | --- | --- | --- | --- |
| **Ambulatoro pacientu skaits sadalījumā: maksas pacienti un valsts apmaksājamie pacienti** | | | | |
|  |  |  |  |  | |
| Periods | Valsts apmaksājamie | Maksas pacienti | Kopā | Maksas pacientu īpatsvars no kopā ārstētajiem (%) | |
| 2022. gada janvārī - decembrī | 85 803 | 19 765 | 105 568 | 18.72% | |  |  | 61.66 | 42.32 | 38.34 | 57.68 |

**Statistika par ārstēto un operēto pacientu sastāvu pēc gultu profiliem 2022. gada janvārī –**

**decembrī**

|  |  |  |  |  |  |  |  |
| --- | --- | --- | --- | --- | --- | --- | --- |
| Ārstēto pacientu sastāvs | KOPĀ | Vidējais ārstēšanas ilgums | Miruši | Letalitāte % | Operēto pacientu skaits | Operēto pacientu skaits % | Operāciju skaits |
| Ārstētie pacienti | 6 965 | 5.83 | 23 | 0.33 | 6 266 | 89.96 | 13 676 |
| Traumu profils | 2 941 | 5.50 | 6 | 0.20 | 2 507 | 85.24 | 4 578 |
| Ortopēdijas profils | 3 412 | 4.10 | 2 | 0.06 | 3 204 | 93.90 | 7 389 |
| Strutainā ķirurģija | 582 | 12.24 | 0 | 0 | 536 | 92.10 | 1 654 |
| Pirmā līmeņa intensīvā terapija | 0 | 0.98 | 0 | 0 | 0 | 0 | 0 |
| Otrā līmeņa intensīvā terapija | 30 | 2.04 | 15 | 2.20 | 19 | 63.33 | 55 |
| Rehabilitācija - pieaugušo | 0 | 0 | 0 | 0 | 0 | 0 | 0 |

**Ieņēmumi no maksas pakalpojumiem 2022. gada janvārī- decembrī**

|  |  |
| --- | --- |
| Pakalpojumu veids | EUR |
| Ambulatorie pakalpojumi | 788 033 |
| Stacionārie pakalpojumi | 571 527 |
| **KOPĀ** | **1 359 560** |

**No valsts piešķirtā finansējuma sniegtie pakalpojumi stacionārā 2022. gada janvārī –**

**decembrī sadalījumā pa programmām\***

|  |  |  |
| --- | --- | --- |
| **Programma** | **Pacientu skaits** | **Maksa par pakalpojumiem** |
| Ceļa locītavas endoprotezēšana | 173 | 584 031 |
| Ceļa locītavas endoprotezēšana sarežģītos gadījumos | 221 | 1 062 449 |
| Elkoņa locītavas daļēja (radija galviņas) endoprotezēšana | 6 | 16 110 |
| Elkoņa locītavas totāla endoprotezēšana | 5 | 28 223 |
| Gūžas locītavas endoprotezēšana ar bezcementa fiksācijas vai hibrīda tipa endoprotēzi sarežģītos gadījumos | 133 | 453 905 |
| Gūžas locītavas endoprotezēšana ar cementa EP | 60 | 156 328 |
| Gūžas locītavas endoprotezēšana ar cementējamu endoprotēzi sarežģītos gadījumos | 153 | 407 344 |
| Gūžas locītavas endoprotezēšana bezcementa vai hibrīda EP | 94 | 303 151 |
| Plecu locītavas endoprotezēšana | 106 | 473 982 |
| Revīzijas endoprotezēšana un endoprotezēšana osteomielīta un onkoloģijas pacientiem( bez implanta vērtības) | 929 | 3 318 388 |
| **Endoprotezēšana kopā** | **1 880** | **6 803 911** |
|
| Mugurkaulāja saslimšanu un traumu ķirurģiska ārstēšana DRG | 50 | 208 320 |
| Onkoloģijas programma DRG | 28 | 35 020 |
| Osteomielīts DRG | 8 | 13 121 |
| Pārējie pakalpojumi DRG | 472 | 402 230 |
| Mugurkaulāja saslimšanu un traumu ķirurģiska ārstēšana DRG(AK) | 71 | 263 688 |
| Onkoloģijas programma DRG (AK) | 9 | 26 322 |
| Osteomielīts DRG (AK) | 84 | 23 5015 |
| Pārējie pakalpojumi DRG(AK) | 2 969 | 3 422 958 |
| Mikroķirurģija | 70 | 164 517 |
| 98.pacientu grupa | 829 | 1 295 905 |
| Mikrodiskektomija, mikrofenestrācija | 35 | 39 092 |
| Plānveida īslaicīgā ķirurģija. | 61 | 36 127 |
| Izgulējumu, tai skaitā problēmbrūču, mikroķirurģiska ārstēšana | 27 | 532 352 |
| ES pilsoņi | 15 | 14 723 |
| Pakalpojumi Ukrainas iedzīvotājiem saistībā ar KF militāro konfliktu | 35 | 113 396 |
| Akūta rehabilitācija jaukta profila gultās | x | 86 247 |
| **Kopā** | **6 643** | **13 692 944** |

**Valsts piešķirtā finansējuma ietvaros faktiski veiktās endoprotezēšanas operācijas 2022. gada janvārī – decembrī**

|  |  |  |
| --- | --- | --- |
| Rinda | Endoprotezēšanas veids | 2022. gada janvārī - decembrī |
| Plānveida rindas pacienti | gūžas cementējamā endoprotezēšana | 54 |
| gūžas hibrīdtipa endoprotezēšana | 90 |
| gūžas bezcementa endoprotezēšana | 5 |
| ceļa endoprotezēšana | 235 |
| pleca locītavas endoprotezēšana | 41 |
| *kopā* | | ***425*** |
| Paātrinātās rindas pacienti | gūžas cementējamā endoprotezēšana | 40 |
| gūžas hibrīdtipa endoprotezēšana | 103 |
| gūžas bezcementa endoprotezēšana | 6 |
| ceļa endoprotezēšana | 157 |
|  | plaukstas I pirksta pamatnes locītavas endoprotezēšana | 5 |
| *kopā* | | ***311*** |
| Pacientiem ar traumu sekām | gūžas cementējamā endoprotezēšana | 126 |
| gūžas hibrīdtipa endoprotezēšana | 23 |
| gūžas bezcementa endoprotezēšana | 1 |
| ceļa endoprotezēšana | 3 |
| elkoņa locītavas endoprotezēšana | 6 |
| elkoņa loc. daļēja endoprotezēšana | 6 |
| pleca locītavas endoprotezēšana | 68 |
| *kopā* | | ***233*** |
| **Pavisam kopā primārās endoprotezēšanas operācijas** | | ***969*** |
| Revīzijas operācijas | gūžas locītavas revīzijas operācijas | 767 |
| ceļa locītavas revīzijas operācijas | 169 |
|  | pleca locītavas revīzijas operācijas | 11 |
|  | elkoņa locītavas revīzijas operācijas | 1 |
| *kopā* | | ***948*** |
| **Kopā endoprotezēšanas operācijas** | | **1 917** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Sniegto valsts apmaksāto stacionāro pakalpojumu apjoms 2022. gada janvārī – decembrī sadalījumā: plānveida un neatliekamā palīdzība** | | | | | | | | | |  |  |  |
|  |  |  | |  | |  |  |  |  |  |  |  |
| Periods | Faktiski sniegti pakalpojumi plānveida palīdzībā | | | Faktiski sniegti pakalpojumi neatliekamajā palīdzībā | | | Faktiski sniegtie pakalpojumi kopā | | Sniegto pakalpojumu īpatsvars plānveida palīdzībai no kopā sniegtajiem pakalpojumiem % | | Sniegto pakalpojumu īpatsvars neatliekamajai palīdzībai no kopā sniegtajiem pakalpojumiem % | |
| Nauda | | Pacientu skaits | Nauda | Pacientu skaits | | Nauda | Pacientu skaits | Nauda | Pacientu skaits | Nauda | Pacientu skaits |
| 2022. gada janvārī - decembrī | 7 497 706 | | 2 954 | 6 195 238 | 3 689 | | 13 692 944 | 6 643 | 54.76 | 44.47 | 45.24 | 55.53 |

**Statistikas rādītāji par gultu fonda izmantošanas vidējiem rādītājiem 2022. gada janvārī – decembrī**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 2022. gada janvārī - decembrī | Vidējais gultu skaits | Ārstēti pacienti | Gultas noslodze | | Vidējais ārstēšanas ilgums | Letalitāte % | Gultas aprite | Gultas dīkstāve | Operāciju skaits | Operēti slimnieki | | Vidējais ārstēšanas ilgums operētajiem | |
| dienās | % | skaits | % | Kopā | Līdz operācijai |
| Stacionārā KOPĀ | 220 | 6 965 | 184.62 | 50.58 | 5.83 | 0.33 | 31.66 | 5.70 | 13 676 | 6 266 | 89.96 | 6.12 | 1.69 |

**2022. gada janvārī - decembrī veiktie pasākumi Slimnīcas attīstībai un saimnieciskās darbības nodrošināšanai:**

2022. gada 1. ceturksnī, lai nodrošinātu kvalitatīvu un nepārtrauktu Slimnīcas telpu uzkopšanu, valde nolēma pēc plāna un tirgus izpētes atļaut veikt profesionālās veļas mazgājamās iekārtas iegādi par kopējo summu 7 239,00 EUR bez PVN no SIA “Prolux”.

Lai piesaistītu jaunus darbiniekus māsu un māsu palīgu profesijā, valde nolēma uzrunāt Medicīnas koledžas 2., 3. un 4. kursa studentus, piedāvājot 5 cilvēkiem stipendiju studiju laikā, prakses un darba vietu ar nosacījumu, ka pēc apmācību pabeigšanas darbiniekam būtu pienākums nostrādāt Slimnīcā noteiktu laika periodu. Kopējais stipendiju fonds 5 cilvēkiem gadā sastādīs 17 784 EUR.

Lai nodrošinātu Slimnīcas struktūrvienības ar medicīnas, saimniecības un kancelejas precēm, valde apstiprināja šo preču patēriņa limitus mēnesī 2022. gadam.

Ņemot vērā esošo krēslu bojājumus un kalpošanas laiku 10 gadi Traumpunkts un uzņemšanas nodaļā un, lai saglabātu kopējo krēslu stilu nodaļas ietvaros, valde nolēma veikt krēslu iegādi par kopējo summu 8 188,43 EUR bez PVN no SIA “Thomson Furniture” pēc tirgus izpētes.

Lai nodrošinātu attālināto medicīnisko konsultāciju sniegšanu, valde nolēma akceptēt darba grupas “Telemedicīna” izstrādāto darba procesu un uzsākt attālināto konsultāciju piedāvājumu pacientiem sākot ar 2022. gada 10. februāri saskaņā ar spēkā esošo cenrādi.

Lai uzlabotu Slimnīcas ārstu rezidentu kvalifikāciju, valde nolēma apmaksāt trim rezidentiem dalības maksu AO Trauma kursos “Basic Principles of Fracture Management” 910,00 EUR apmērā katram.

Lai nodrošinātu drošus uzglabāšanas risinājumus mikrobioloģiskajām barotnēm, identifikācijas testiem un materiāliem, sakarā ar kopējo testu skaita palielināšanos Mikrobioloģijas un patohistoloģijas apvienotā laboratorijā, valde nolēma pēc tirgus izpētes atļaut iepirkt farmaceitisko ledusskapi par kopējo summu 3885,00 EUR bez PVN no SIA “Medilink”.

2022. gada 1. ceturksnī valde apstiprināja 2022. gada iepirkumu plānus, aktualizēto dokumentu “Katastrofu medicīnas plāns” un aktualizēto dokumentu “Darba kārtības noteikumi”.

Lai saīsinātu mugurkaula operāciju laiku, kā arī lai samazinātu operācijās iesaistītā personāla skaitu, valde nolēma pēc tirgus izpētes noslēgt līgumu ar SIA “Artopulss” par spinālo retraktoru iegādi par kopējo summu 5 743,10 EUR bez PVN.

Lai nodrošinātu kvalitatīvu un nepārtrauktu Slimnīcas vides tīrību, atbilstoši sanitāri higiēniskajām normām un epidemioloģiskai drošībai, valde nolēma pēc tirgus izpētes noslēgt līgumu ar SIA “BG” par grīdu mazgāšanas iekārtu plānveida apkopēm ( kopēja līguma summa uz 12 mēnešiem sastāda 5000,00 EUR bez PVN).

2022. gada 1. ceturksnī valde apstiprināja 2022. gada budžeta projektu un personāla atalgojuma pieauguma plānu 2022.gadā.

Lai nodrošinātu Slimnīcas pacientiem laboratorisko izmeklējumu pieejamību, saskaņā ar atklāta konkursa rezultātiem un pēc ārkārtas dalībnieku sapulces piekrišanas saņemšanas, tika noslēgts līgums ar SIA “E.GULBJA LABORATORIJA” par līguma summu 558 364.32 EUR bez PVN uz 36 mēnešiem.

Ņemot vērā plaša mēroga Krievijas militāro agresiju pret Ukrainu un, lai nodrošinātu Slimnīcas darbības nepārtrauktību un kritisko pakalpojumu sniegšanu, veidojot zāļu un medicīnisko preču krājumus vismaz trīs mēnešu patēriņam, valde nolēma apstiprināt zāļu un medicīnisko preču iepirkumus par kopējo summu 193 844,90 EUR bez PVN. Slimnīcai šie izdevumi budžetā nebija paredzēti, tie bija jāsedz papildus no saviem līdzekļiem.

Lai īstenotu projektu “Attīstības perspektīvas realizācija” ar mērķi prognozēt nākotnes pacientu plūsmu, izvērtētu esošo telpu kapacitāti un atbilstību mūsdienīgām prasībām, noteiktu priekšrocības jaunas ēkas izbūvei salīdzinājumā ar esošo telpu optimizāciju un sagatavotu jaunas ēkas skiču projektu, kā arī Slimnīcas attīstības perspektīvas detalizētu plānojumu, valde nolēma pēc tirgus izpētes slēgt līgumu ar Gintu Cīruli par jaunā stacionāra korpusa telpu plānojuma koncepta (masterplāna) izstrādi un projektēšanas uzdevuma sastādīšanu par kopējo summu 6 714,00 EUR bez PVN. Autors veiks stacionāra telpu grupu plānojuma analīzi, racionalizācijas priekšlikumu izstrādi, pacientu un personāla plūsmas optimizācijas izstrādi.

2022. gada 1. ceturksnī valde atbalstīja Mugurkaula un locītavu ķirurģijas centra (3. nodaļas) virsārsta K. Briuka lūgumu un daļēji apmaksāja apmācību Eiropas starptautiskā mugurkaula ķirurga diploma iegūšanai 2500 EUR apmērā ārstam I.Repņikovam.

Lai steidzami nodrošinātu Slimnīcai siltumenerģijas piegādi uzkarsētā ūdens veidā, ņemot vērā ka bez siltumenerģijas un karstā ūdens nodrošinājuma Slimnīcas funkcionalitāte vispār nav iespējama un 2022. gada 1. maijā beigsies esošais līgums par siltumenerģijas piegādi, valde nolēma apstiprināt jauna iepirkuma „Siltumenerģijas piegāde uzkarsētā ūdens veidā” rīkošanu sarunu procedūras veidā, ievērojot Publisko iepirkumu likumā noteikto. Par to tika sagatavota vēstule kapitāldaļu turētājam Veselības ministrijai.

Lai nodrošinātu personāla izsaukuma sistēmas uzstādīšanu Duntes ielā 20 K-4 ( 4. nodaļas un Pirmsoperācijas izmeklēšanas nodaļas palātās), valde nolēma pēc tirgus izpētes noslēgt līgumu ar SIA “TELETEK Trade” par kopējo summu 9 262,05 EUR bez PVN.

Ievērojot faktu, ka ir noslēdzies iepirkums “Siltumenerģijas piegāde uzkarsētā ūdens veidā” un, ka bez siltumenerģijas un karstā ūdens nodrošinājuma Slimnīcas funkcionalitāte vispār nav iespējama, ārkārtas dalībnieku sapulcē šī gada 12. aprīlī nolēma apstiprināt iepirkuma līguma noslēgšanu ar AS “Rīgas Siltums” par summu 1 042 642,00 EUR bez PVN.

2022. gada 2. ceturksnī, lai nodrošinātu kvalitatīvu un nepārtrauktu Slimnīcas vides tīrību, atbilstoši sanitāri higiēniskajām normām un epidemioloģiskai drošībai, kā arī lai optimizētu telpu uzkopšanas darbu, valde nolēma pēc tirgus izpētes noslēgt līgumu par dezinfekcijas līdzekļu piegādi lietošanai profesionālajās veļas mazgājamās iekārtās, to dozēšanas iekārtas nodrošināšanu un tehnisko apkopi ar SIA “Ridea” uz 24 mēnešiem par kopējo summu 3 952,40 EUR bez PVN.

Ņemot vērā nepieciešamību apdrošināt nekustamo īpašumu, 2022.gada 2.ceturksnī valde nolēma pēc tirgus izpētes veikt nekustamā īpašuma apdrošināšanu apdrošināšanas sabiedrībā ADB “Gjensidige” Latvijas filiāle (kopējā cena 2500,84 EUR).

2022. gada 2. ceturksnī valde apstiprināja VSIA “Traumatoloģijas un ortopēdijas slimnīca” grāmatvedības kārtošanas noteikumus un politiku, kā arī 2021. gada finanšu pārskatu ar pielikumiem.

Lai nodrošinātu Slimnīcas darbinieku informētību par personas datu aizsardzību, 2022.gada 2.ceturksnī valde nolēma rīkot apmācības datu aizsardzībā Slimnīcas darbiniekiem.

Lai motivētu vidējo un jaunāko medicīnas personālu, valde nolēma izmaksāt prēmijas vidējam un jaunākajam medicīnas personālam Māsu dienā.

Lai veiktu Rehabilitācijas nodaļas vienkāršotās atjaunošanas apliecinājuma kartes projekta un interjera dizaina projekta izstrādi Duntes ielā 18 un izveidotu iepirkumam tehnisko specifikāciju, valde nolēma pēc tirgus izpētes noslēgt līgumu ar SIA “REMM” par kopējo summu 3 500,00 EUR bez PVN.

2022. gada 2. ceturksnī valde apstiprināja nolikumu par personāla darba samaksas noteikšanu.

Lai veiktu ikgadējās medicīnas iekārtu elektrodrošības un funkcionālās pārbaudes, valde nolēma pēc tirgus izpētes noslēgt līgumu ar SIA “InLab” par kopējo summu 8 440,03 EUR bez PVN.

Lai veiktu starpstāvu pārseguma pastiprināšanu pēc valsts kontroles biroja un būvuzrauga norādījumiem, atbilstoši konstruktora izdotajam risinājumam VSIA “Traumatoloģijas un ortopēdijas slimnīca” 5.operācijas bloka pārbūves darbu ietvaros, valde nolēma noslēgt papildus vienošanos par starpstāvu pārseguma pastiprināšanu ar pilnsabiedrību “Guliver Construction” par kopējo summu 11 999,99 EUR bez PVN.

Sakarā ar to, ka ir beidzies līgums par skalpeļu asmeņu piegādi, valde nolēma pēc tirgus izpētes noslēgt līgumu ar SIA “OneMed” par kopējo summu 4 360,00 EUR bez PVN.

2022. gada 3. ceturksnī, pēc veiktā atklātā konkursa “Pleca locītavas endoprotēžu piegāde”, valde nolēma apstiprināt iepirkuma līguma noslēgšanu ar “Johnson & Johnson AB, Latvijas filiāle” par kopējo līguma summu 548 965,00 EUR bez PVN, un noslēgt līgumu pēc dalībnieku sapulces piekrišanas saņemšanas.

Ņemot vērā dzesēšanas iekārtas kompresora bojājumu Anestezioloģijas un reanimācijas nodaļas telpās, valde nolēma pēc tirgus izpētes atļaut veikt minētā kompresora nomaiņu SIA “Lafivents serviss” par kopējo summu 7 833,10 EUR bez PVN.

Pēdējo divu gadu laikā ir būtiski palielinājies augšdelma kaula proksimālās un kombinētu proksimālās-diafizārās daļas lūzumu skaits un operāciju apjoms, kā rezultātā 2021. gada 23. martā noslēgtā līguma Nr. 01-29/93 ar SIA “B. Braun Medical” summa ir iztērēta ātrāk, nekā tas tika plānots. Ņemot vērā, ka SIA “B. Braun Medical” piegādātie augšdelma kaula intramedulārie stieņi un to fiksējošās skrūves nodrošina iespējami īsāko operācijas laiku un paātrina pacientu atgūšanos pēcoperācijas periodā, valde nolēma apstiprināt vienošanās ar SIA “B. Braun Medical” noslēgšanu par papildus lielo kaulu osteosintēzes implantu piegādi, 25 000,00 EUR apmērā bez PVN, saskaņā ar līguma nosacījumiem, līdz jauna iepirkuma līguma par iepriekšminētā līguma priekšmeta noslēgšanai.

Saskaņā ar Slimnīcas iepirkumu plānu 2022. gadam, valde nolēma pēc tirgus izpētes slēgt līgumu ar SIA “Elis Tekstila serviss” par maināmo paklāju nomas pakalpojuma nodrošināšanu 24 mēnešiem par kopējo summu 6 394,86 EUR bez PVN.

2022. gada 17. maijā Slimnīcas pilnvarotais pārstāvis SIA “Zvērinātu advokātu birojs Notus” iesniedza SIA “AJ Power” pretenziju par zaudējumu atlīdzību, sakarā ar SIA “AJ Power” prettiesisko rīcību, vienpusēji izbeidzot 2020. gada 3. augusta iepirkuma līgumu Nr. 01-29/217 par elektroenerģijas piegādi un pārtraucot pakalpojumu sniegšanu. Ņemot vērā, ka SIA “AJ Power” piedāvātais izlīgums (vienreizējs izlīguma maksājums 20 000,00 EUR apmērā) nav samērīgs ar tā nodarītajiem zaudējumiem Slimnīcai, valde nolēma celt tiesā prasību pret SIA “AJ Power” par zaudējumu un līgumsoda piedziņu, kā arī noslēgt līgumu ar SIA “Zvērinātu advokātu birojs Notus” prasības pieteikuma sagatavošanai un iesniegšanai tiesā par summu, kas nepārsniedz 650,00 EUR, neieskaitot PVN.

Ņemot vērā, ka ekonomisko sankciju noteikšana Krievijas Federācijai un Baltkrievijas republikai sākot ar 2022. gada 24. februāri, kā arī karadarbības rezultātā Ukrainas ražošanas infrastruktūras paralizēšana, ir radījusi būtisku izmaksu pieaugumu ēdināšanas pakalpojuma sniedzējam, ko iepriekš nav bijis iespējams paredzēt, valde nolēma parakstīt ar SIA “Aleks un V” vienošanos pie līguma Nr. 01-29/397 par ēdināšanas pakalpojumu sniegšanu, palielinot vienas dienas ēdināšanas cenu par 34,72%, līdz jauna konkursa rīkošanai un rezultātu paziņošanai.

Lai izbūvētu siltumtrasi Duntes ielā 22 K-5 ēkai (Slimību profilakses un kontroles centrs) un pieslēgtu ēku pie AS “Rīgas Siltums” tīkla, valde nolēma pēc tirgus izpētes slēgt līgumu par siltumtrases izbūvi ar SIA “Ģirta Grūbes būvniecības birojs” par kopējo summu 5 650,00 EUR bez PVN.

Lai nodrošinātu logu mazgāšanu Slimnīcā, valde nolēma pēc tirgus izpētes slēgt līgumu par logu mazgāšanas pakalpojuma nodrošināšanu ar SIA “Šautra” par kopējo summu 2 562,07 EUR bez PVN.

Lai nodrošinātu pacientu sildīšanas iekārtas iegādi 5.operāciju bloka vajadzībām, valde nolēma pēc tirgus izpētes iegādāties pacientu sildīšanas iekārtu no SIA “Arbor Medical Korporācija” par kopējo summu 3 300,00 EUR bez PVN.

Lai nodrošinātu aukstuma iekārtu “Climavineta ibx-20” remontu 1. operāciju blokā, valde nolēma pēc tirgus izpētes atļaut veikt aukstuma iekārtu remontu SIA “Egem” par kopējo summu 1 465,13 EUR bez PVN.

Lai izbūvētu automātisko ugunsgrēka atklāšanas un trauksmes signalizāciju Slimnīcas ēkā Duntes ielā 22 saskaņā ar 2022. gada 26. jūlija VUGD pārbaudes aktā Nr. 22/8-3.8/688 noteikto, valde nolēma pēc tirgus izpētes slēgt līgumu par automātiskās ugunsgrēka atklāšanas un trauksmes signalizācijas ierīkošanas projekta izstrādi Duntes ielā 22 ar SIA “Security Management and Consulting” par kopējo summu 1 325,60 EUR bez PVN.

2022. gada 3. ceturksnī valde apstiprināja izstrādāto māsu un virsmāsu samaksas kvalitātes novērtēšanas sistēmu.

Lai nodrošinātu Anestezioloģijas un reanimācijas nodaļas darbu līdzšinējā apjomā, valde nolēma palielināt ārstiem anesteziologiem darba samaksu par 400,00 EUR par 1 slodzi sākot ar 2022. gada 1. septembri.

Lai veiktu ventilācijas sistēmas remontu Duntes ielā 18, 4. un 5. operāciju zālē, valde nolēma pēc tirgus izpētes noslēgt līgumu ar SIA “Lafivents Serviss” par kopējo summu 8 889,40 EUR bez PVN.

Vadoties no Epidemioloģiskās drošības likumā un MK noteikumos Nr. 494 “Noteikumi par darbiem, kas saistīti ar iespējamu risku citu cilvēku veselībai un kuros nodarbinātās personas tiek pakļautas obligātajām veselības pārbaudēm” noteiktā, valde nolēma rīkot obligātās veselības pārbaudes Slimnīcas darbiniekiem laika posmā no 2022. gada 12. septembra līdz 31. oktobrim.

Lai veiktu Slimnīcas iebraukšanas vārtu ceļa seguma remontu, valde nolēma pēc tirgus izpētes slēgt līgumu ar SIA “V Service” par kopējo summu 5 940,00 EUR bez PVN.

Ņemot vērā, ka 2022. gada septembra sākumā atlikusī līguma summa par elektroenerģijas piegādi sastādīja 55 700,59 EUR bez PVN un līgumā noteiktā elektroenerģijai paredzētā summa tiks izlietota pirms 2023. gada 31. marta, valde nolēma rīkot jaunu iepirkuma procedūru par elektroenerģijas piegādi 2022. gada septembrī.

Lai veiktu Slimnīcas katlumājas jumta kores remontu un novērstu ēkas applūšanu nokrišņu laikā, valde nolēma pēc tirgus izpētes slēgt līgumu ar SIA “Realty” par kopējo summu 8 874,57 EUR bez PVN.

2022. gada 3. ceturksnī valde apstiprināja aktualizēto dokumentu “Katastrofu medicīnas plāns”.

Ņemot vērā, ka 2022. gada 03. oktobrī ir noslēdzies atklāts konkurss “Elektroenerģijas iegāde (dinamiskās iepirkumu sistēmas ietvaros)”, identifikācijas Nr. VSIA TOS 2022/32K, valde nolēma apstiprināt līguma noslēgšanu ar SIA “Elenger” par kopējo līguma summu 360 000,00 EUR bez PVN, un noslēgt līgumu pēc dalībnieku sapulces piekrišanas saņemšanas.

2022. gada 4. ceturksnī valde apstiprināja aktualizēto nolikumu “Par izglītības un zinātnes grupu”.

Ņemot vērā, ka četri traumatoloģijas ortopēdijas rezidentūras absolventi un viens anestezioloģijas reanimatoloģijas absolvents ir uzrādījuši labas zināšanas un prasmes rezidentūras laikā, kā arī nokārtojuši nepieciešamos eksāmenus, valde nolēma pieņemt augstākminētos absolventus darbā attiecīgajās specialitātēs.

Lai veiktu Slimnīcas ugunsdzēšamā aprīkojuma ikgadējo apkopi un pārbaudi saskaņā ar MK noteikumiem Nr. 238 “Ugunsdrošības noteikumi”, valde nolēma pēc tirgus izpētes atļaut slēgt līgumu par minēto pakalpojumu veikšanu ar SIA “Grenade&Serviss” par kopējo summu 1453,05 EUR ( bez PVN).

2022. gada 4. ceturksnī valde apstiprināja aktualizēto dokumentu “Valdes reglaments”.

Lai veiktu Slimnīcas siltumtrases siltināšanu saskaņā ar Lielā elektroenerģijas patērētāja energoaudita pārskatā noteikto, valde nolēma pēc tirgus izpētes slēgt līgumu par cauruļvadu siltumizolācijas materiālu piegādi Slimnīcas siltumtrases siltināšanai ar SIA “Onninen” par kopējo summu 2106,62 EUR ( bez PVN).

Lai savlaicīgi atklātu problēmas un lemtu par turpmākiem energoresursu taupības pasākumiem Slimnīcā, valde nolēma reizi mēnesī izskatīt valdes sēdē elektroenerģijas, siltuma, gāzes un ūdens patēriņu iepriekšējā mēnesī, ka arī veikt ārstniecības darba analīzi par iepriekšējo mēnesi.

Lai veiktu automātiskās balss ugunsgrēka izziņošanas sistēmas papildināšanu 5. operāciju bloka pārbūves daļā saskaņā ar VUGD atzinumā Nr.22/8-3.9/167 noteikto, valde nolēma pēc tirgus izpētes slēgt līgumu ar SIA “Detleffi” par kopējo summu 6913,87 EUR ( bez PVN).

2022. gada 4. ceturksnī valde izskatīja galvenās māsas izstrādāto dokumentu “Par māsu un virsmāsu darba novērtēšanas sistēmas testēšanas rezultātiem”, pieņēma informāciju zināšanai un nolēma ņemt vērā dokumentā minēto, plānojot 2023. gada budžetu.

Ņemot vērā, ka nodaļās nav sagatavotas māsas, kas var pilnvērtīgi aizstāt virsmāsas prombūtnes laikā, valde nolēma sākot ar 2023. gada 1. janvāri atvērt klīnisko nodaļu štatu sarakstā pozīcijas “Virsmāsas vietnieks” un “Nodaļas vadītāja vietnieks”.

Lai nodrošinātu mūsdienīgu risinājumu sepses ārstēšanai Anestezioloģijas un reanimācijas nodaļā, valde nolēma noslēgt līgumu par nieru aizstājējterapijas aparāta Prismaflex nomu ar SIA “A. Medical”.

Ņemot vērā, ka 2022. gada 4. novembrī ir noslēdzies atklāts konkurss “Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai”, identifikācijas Nr. VSIA TOS 2022/33K, valde nolēma apstiprināt līguma noslēgšanu ar Johnson & Johnson AB Latvijas filiāle par kopējo summu 407942,00 EUR bez PVN, un noslēgt līgumu pēc dalībnieku sapulces piekrišanas saņemšanas.

2022. gada 4. ceturksnī valde izskatīja ziņojumu par mugurkaulāja ķirurģiju un aktuālām problēmām šajā jomā. Mugurkaulāja ķirurģijas attīstībai ir nepieciešami lieli līdzekļi gan specializētās operāciju zāles izveidošanai un aprīkošanai, gan atbilstošai personāla darba samaksai, gan papildus darba spēka piesaistīšanai ( māsas, nodaļas administrators, fizioterapeits, rezidents). Atrisināt visas šīs problēmas Slimnīcas līmenī, nepiesaistot papildus finansējumu, nav iespējams, taču valde nolēma Slimnīcas iespēju robežās censties rast Mugurkaula un locītavu ķirurģijas centra (3. nodaļas) problēmu risinājumus.

Ņemot vērā, ka rinda uz endoprotezēšanas paātrināšanu ir sasniegusi 5-6 mēneši gaidīšanas laiku, tādā veidā pacientam veicinot saslimšanas progresēšanu, kas apgrūtina tālāku ārstēšanu un rehabilitāciju, valde nolēma pārskatīt uz konsīlijiem pieteiktos pacientus, atlasot pacientus, kuriem operācija jau veikta citos stacionāros vai konsīlija gaidīšanas laikā ir pienākusi plānveida rinda un izdalīt pacientus, kas atbilst 98. grupas kritērijiem, lai paātrinātu pacientu nokļūšanu līdz pakalpojumam paātrinātā kārtībā, kā arī veikt izmaiņas endoprotezēšanas rindu vadības plānošanā sākot ar 2023. gada 1. janvāri.

Sakarā ar ievērojamu preču sadārdzinājumu līgumam Nr. 01-29/177 ar SIA “OneMed” ir pilnībā izlietota līguma summa, taču lai nodrošinātu ķirurģiskā procesa darbības nepārtrauktību, Slimnīcai ir nepieciešams iepirkt vienreizlietojamo ķirurģisko operāciju veļu līdz jauna līguma noslēgšanas atklātā konkursa rezultātā. Valde nolēma noslēgt vienošanos ar SIA “Onemed” par summu 25000 EUR bez PVN pie esošā līguma vienreizlietojamās ķirurģisko operāciju veļas iegādei, ņemot vērā, ka augstākminēto preču iepirkums EISā būtu krietni dārgāks, kā arī iepirkta prece var būt nekvalitatīva. Minētā vienošanās preču iegādei tiks izmantota līdz brīdim, kad konkursa rezultātā tiks noslēgts jauns līgums.

Ņemot vērā esošā videolaringoskopa bojājumu un steidzamu nepieciešamību iegādāties jaunu ierīci Anestezioloģijas un reanimācijas nodaļas vajadzībām, valde nolēma atļaut slēgt līgumu par videolaringoskopa iegādi ar SIA “Artropulss” par kopējo summu 2937,60 EUR ( bez PVN).

Ņemot vērā, ka 2022. gada 13. decembrī ir noslēdzies atklāts konkurss “Bezcementa gūžas locītavas endoprotēzes ar paaugstinātas osteointegrācijas pārklājumu piegāde”, identifikācijas Nr. VSIA TOS 2022/37K, valde nolēma apstiprināt līguma noslēgšanu ar Johnson & Johnson AB Latvijas filiāle par kopējo summu 1 146 880,00 EUR bez PVN, un noslēgt līgumu pēc dalībnieku sapulces piekrišanas saņemšanas.

Lai nodrošinātu iepirkumu procedūru Slimnīcā atbilstoši “Publisko iepirkumu likumā” noteiktajai kārtībai, laika periodā no 2022. gada 1. janvāra līdz 2022. gada 31. decembrim tika izsludinātas un veiktas sekojošas iepirkumu procedūras atbilstoši iepirkumu plānam:

1. Atklāts konkurss “Sterilo halātu piegāde”;
2. Atklāts konkurss “Lielo stobra kaulu osteosintēzes plākšņu un skrūvju piegāde”;
3. Atklāts konkurss “Nespecifisko instrumentu komplektu gūžas un ceļa locītavas revīzijām piegāde”;
4. Atklāts konkurss “Elektroenerģijas iegāde (dinamiskās iepirkumu sistēmas ietvaros)”;
5. Atklāts konkurss “Medicīnisko ierīču piegāde patohistoloģijas laboratorijai”;
6. Atklāts konkurss “Artroskopisko implantu piegāde”;
7. Atklāts konkurss “Tīrīšanas, antiseptiskas apstrādes un kopšanas līdzekļu piegāde”;
8. Atklāts konkurss “Sonoskopa un portatīvās anestēzijas mašīnas piegāde”;
9. Iepirkuma procedūra “Par medicīniskā skābekļa gazifikācijas un uzglabāšanas sistēmas nomu un tai nepieciešamā medicīniskā skābekļa piegādi”;
10. Iepirkuma procedūra “Gaisa dezinfekcijas iekārtu piegāde”;
11. Iepirkuma procedūra “Imūnhematoloģisko reaģentu un aprīkojuma piegāde asins kabinetam”;
12. Iepirkuma procedūra “Hemostātisko līdzekļu piegāde”;
13. Iepirkuma procedūra “Belimed iekārtu ciklu parametru uzskaites programmas iegāde”;
14. Iepirkuma procedūra “Instrumentu konteineru un “Belimed” mazgāšanas sietu (arī mazajiem artroskopiskajiem instrumentiem) piegāde”;
15. Iepirkuma procedūra “Plaukstas I pirksta CMC locītavas endoprotēzes piegāde”;
16. Sarunu procedūra „Siltumenerģijas piegāde uzkarsētā ūdens veidā”;
17. Atklāts konkurss “Divkāršas mobilitātes gūžas acetabulārās endoprotēzes sistēmas ar divu kustīgu implantu virsmas konceptu piegāde”;
18. Atklāts konkurss “Barotņu, reaģentu un piederumu piegāde mikrobioloģijas diagnostikai”;
19. Atklāts konkurss “Modulārās lielo locītavu protēžu piegāde”;
20. Atklāts konkurss “Centralizētās sterilizācijas un sterilo materiālu apgādes nodaļas iekārtu apkopes”;
21. Atklāts konkurss “Sterilo cimdu piegāde”;
22. Iepirkuma procedūra “Operāciju zāles medicīniskās aparatūras piegāde”;
23. Atklāts konkurss “Starpskriemeļu diska aizvietojošu implantu dažādām pieejām un lokalizācijai piegāde”;
24. Atklāts konkurss “Pleca locītavas endoprotēžu piegāde”;
25. Atklāts konkurss “Teritorijas apsaimniekošanas pakalpojumu sniegšana”;
26. Atklāts konkurss “Veļas mazgāšanas pakalpojuma sniegšana”;
27. Atklāts konkurss “Dabasgāzes piegāde”;
28. Atklāts konkurss “Vienreizlietojamo medicīnas preču, artroskopisko operāciju veikšanai, piegāde”;
29. Atklāts konkurss “Mugurkaula ķirurģijai nepieciešamo implantu piegāde”;
30. Atklāts konkurss “Primāra uzlabotas funkcionalitātes ceļa endoprotēze”;
31. Atklāts konkurss “Spēka un pneimatisko instrumentu komplektācijas daļu nomaiņa un papildināšana”;
32. Iepirkuma procedūra “Darba vides iekšējā uzraudzība”;
33. Atklāts konkurss “Digitālās rentgena iekārtas noma ar izpirkuma tiesībām”;
34. Atklāts konkurss “Medicīnas preču piegāde”;
35. Atklāts konkurss “Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai”;
36. Atklāts konkurss “Elektroenerģijas iegāde (dinamiskās iepirkumu sistēmas ietvaros)”;
37. Atklāts konkurss “Par kustamas mantas un nekustamā īpašuma apsardzes un sabiedriskās kārtības nodrošināšanu”;
38. Atklāts konkurss “Artroskopisko instrumentu un aparatūras piegāde”;
39. Atklāts konkurss “Centralizētās sterilizācijas un sterilo materiālu apgādes nodaļas iekārtu rekvalifikācija”;
40. Atklāts konkurss “Medikamentu un medicīnas palīgmateriālu piegāde”;
41. Atklāts konkurss “Dažādu kaulu osteosintēzes implantu piegāde”;
42. Iepirkuma procedūra “Dabīgās ventilācijas kanāla un mehāniskās ventilācijas sistēmas tehniskā stāvokļa pārbaude, tīrīšana”;
43. Iepirkuma procedūra “Automātisko durvju tehniskā apkope un remonts”;
44. Iepirkuma procedūra “Bezcementa acetabulāro komponenšu ieliktņu piegāde”;
45. Iepirkuma procedūra “Telpu remontdarbi Duntes ielā 22, Rīgā”;
46. Sarunu procedūra  “Ražotāju specifisko instrumentu remonta pakalpojuma sniegšana”.

Savukārt, lai nodrošinātu ISO 9001 noteiktajiem standartiem atbilstošu Slimnīcas darbību, tika veiktas sekojošas darbības kvalitātes sistēmas uzturēšanai: laika posmā no 2022. gada 1. janvāra līdz 2022. gada 31. decembrim Slimnīcā ir izstrādāti un/vai aktualizēti un apstiprināti sekojoši iekšējie normatīvie dokumenti:

1. Procesu apraksts Ķirurģisko operāciju nodrošināšana;
2. Procesu apraksts Ārstēšanas un aprūpes nodrošināšana Īslaicīgās ķirurģijas centrā (1. nodaļa);
3. Procesu apraksts Pirmsoperācijas izmeklēšanas nodaļas darbība;
4. Instrukcija klīnisko nodaļu personālam par rīcību neatliekamās medicīniskās situācijās;
5. Nolikums par Diagnostiskās radioloģijas nodaļu;
6. Audu centra nolikums;
7. Instrukcija par prasībām veicot pacientu fiksāciju;
8. Telpu tīrīšanas plāns;
9. Instrukcija par Diagnostiskās radioloģijas nodaļas personāla rīcību neatliekamās medicīniskās situācijās;
10. Ārstu un citu apmācības personāla atlīdzības kārtība par rezidentu apmācību un rezidentūras procesa nodrošināšanu;
11. Instrukcija par radioloģisko izmeklējumu veikšanu pie aizdomām par augšstilba kaula kakliņa lūzumu Traumpunkts - uzņemšanas nodaļā;
12. Vispārīgo risku novērtējums;
13. Katastrofu medicīnas plāns;
14. Urīna mikrobioloģiskā iemeklēšana;
15. Aerobā bakterioloģija, brūču-abscesu un mīksto audu mikrofloras noteikšana;
16. Mikrobioloģijas un patohistoloģijas apvienotās laboratorijas ārējās kvalitātes kontroles plāns 2022. gadam;
17. Aerobā bakterioloģija, materiāla no intravaskulāriem katetriem mikrofloras noteikšana;
18. Sterili organisma šķidrumi (izņemot asinis, lumbalpunktatu un urīnu);
19. Darba kārtības noteikumi;
20. Neplānotas apstarošanas gadījumu uzskaites un fiksēšanas kārtība;
21. Iekšējās kārtības noteikumi stacionāra pacientiem;
22. Procesa apraksts “Darbs ar aparatūru, inventāru, medikamentiem, palīglīdzekļiem, instrumentiem un implantiem Centralizētās sterilizācijas un sterilo materiālu apgādes nodaļā”;
23. Nolikums par Ķirurģisko operāciju nodaļu;
24. Nolikums par Energo un saimniecības nodaļu;
25. Mikrobioloģijas laboratorijas telpu plāns;
26. Personāla saraksts Mikrobioloģijas laboratorijā;
27. Mikrobioloģijas laboratorijas telpu tīrīšanas plāns;
28. Piegādātāju un konsultantu saraksts Mikrobioloģijas laboratorijā;
29. Pilnvaroto laboratoriju saraksts, kurām tiek nosūtīti izmeklējami materiāli Mikrobioloģijas laboratorijā;
30. Laboratorijas personāla apmācību plāns 2022. gadam;
31. Mikrobioloģijas un patohistoloģijas apvienotās laboratorijas audita laika plāns 2021. gadam;
32. Laboratorijas darbības uzlabošanas plāns 2022. gadam;
33. Instrukcija par osteosintēzes implantu norakstīšanu ĶON;
34. Instrukcija par sterilā materiāla glabāšanas prasībām un derīguma termiņiem;
35. Instrukcija par rīcību gadījumos, ja nepieciešama steidzama asins komponentu pasūtīšana ārpus Asins kabineta darba laika;
36. Instrukcija par rīcību gadījumos, kad pacientam konstatēts pozitīvs antieritrocitāro antivielu skrīnings;
37. Darba aizsardzības pasākumu plāns darba vides riska faktoru iedarbības samazināšanai vai novēršanai 2022.-2023.gadam;
38. Procesa apraksts “Kvalitātes kontrole Anestezioloģijas un reanimācijas nodaļā”;
39. Procesa apraksts “Intensīvās terapijas nodrošināšana”;
40. Procesa apraksts “Anestēzijas nodrošināšana”;
41. Grāmatvedības kārtošanas noteikumi un politika;
42. Iekšējās kārtības noteikumi stacionāra pacientiem;
43. Piegādātāju un konsultantu saraksts Mikrobioloģijas laboratorijā;
44. Iekārtu un etalonu kalibrēšanas statuss Mikrobioloģijas laboratorijā;
45. Izmeklēšanas metožu saraksts Mikrobioloģijas laboratorijā;
46. References baktēriju kultūru saraksts Mikrobioloģijas laboratorijā;
47. Mikroorganismu jūtības noteikšana pret antibiotiskiem preparātiem;
48. Allotransplantātu sterilitātes kontrole;
49. Izmeklēšanas rezultātu ziņošanu saraksts;
50. Metodiskie norādījumi primāro uzsējumu veikšanai Mikrobioloģijas laboratorijā;
51. Noteikumi par apmeklējumu un uzturēšanās kārtību Ķirurģisko operāciju nodaļā;
52. Instrukcija par ārstniecības personu rīcību, ja pacientam konstatēta varbūtēja vai apstiprināta saslimšana ar pērtiķu bakām;
53. Darba drošības instrukcija apkopējai;
54. Instrukcija elektrodrošībā neelektroniskajam personālam;
55. Vispārīgo risku novērtējums;
56. Procesa apraksts “Rehabilitācijas procesa nodrošināšana”;
57. Procesa apraksts “Pirmsoperācijas izmeklēšanas nodaļas darbība”;
58. Nolikums par Rehabilitācijas nodaļu;
59. Nolikums par izglītības un zinātnes grupu;
60. Instrukcija par Aniosyme\_DD1\_0.5% šķīduma izgatavošanu;
61. Instrukcija par "Neodisher IR" lietošanu;
62. Plānveidā saderināto EM saraksta veidošana un pārskatīšana;
63. Instrukcija par sterilā materiāla glabāšanas prasībām un derīguma termiņiem;
64. Instrukcija par pirmajā kārtā sterilizējamo instrumentu komplektu sagatavošanu un transportēšanu;
65. Personāla saraksts Audu centrs;
66. Mikrobioloģijas un patohistoloģijas apvienotās laboratorijas vadības pārskats par laika periodu 2021.gada 20.novembris – 2022.gada 30.septembris;
67. Iekšējās kārtības noteikumi stacionāra pacientiem.

2022. gada 21. un 22. aprīlī Slimnīcā notika darbinieku apmācības personu datu aizsardzībā. Notika arī darbinieku zināšanu pārbaude (elektroniski, aptauja).

2022. gada 28. aprīlī Slimnīcā notika 1. uzraudzības audits, pamatojoties uz standarta ISO 9001:2015 prasībām. Audita laikā neatbilstības netika konstatētas. Tika auditētas šādas struktūrvienības / darbības:

1. Valde;
2. Asins kabinets;
3. Rezidentu apmācība, pētniecība;
4. Pirmsoperāciju izmeklēšanas nodaļa;
5. Energo un saimniecības nodaļa;
6. Informācijas tehnoloģiju un datortehnikas apkopes nodaļa;
7. 3. nodaļa;
8. 4. nodaļa;
9. Rehabilitācijas nodaļa;
10. Traumpunkts-uzņemšanas nodaļa;
11. Centralizētās sterilizācijas un sterilo materiālu apgādes nodaļa;
12. Kvalitātes vadība.

Kvalitātes vadības sistēmu pārskatu sapulcēs tiek prezentēti darbinieku un pacientu iesniegtie problēmu ziņojumi, kam tiek noteiktas korektīvās un / vai preventīvās darbības, atbildīgais par veicamo darbību un izpildes termiņš. Problēmu ziņojumu statusa kontrole notiek vadoties no Kvalitātes vadības sistēmu pārskatu sapulcēs noteiktajiem izpildes termiņiem. Iepriekš minētajā laika periodā ir iesniegti un izskatīti 26 problēmu ziņojums. Šiem ziņojumiem ir piemērotas uzlabošanas darbības.

2022. gada 3. ceturksnī ir noticis iekšējais audits Traumatoloģijas centrā (4. nodaļā). 2022. gada 4. ceturksnī ir veikts iekšējais audits Ambulatorā nodaļā, Energo un saimniecības nodaļā, Diagnostiskās radioloģijas nodaļā un Administratīvajā birojā (pacientu sūdzību un priekšlikumu vadība).

No 2022. gada janvāra Slimnīcā tiek uzsākti un pastāvīgi noritēs pacientu ziņotās pieredzes mērījumi (PREM).

Laika posmā no 2022. gada 1. janvāra līdz 2022. gada 31. decembrim Slimnīcā nav reģistrētu trauksmes celšanas gadījumu, kā arī nav konstatēti personu datu aizsardzības pārkāpumi.

Kaut arī Norvēģu valdības divpusējā finanšu instrumenta projekts Nr. LV0026 „Aprūpes organizācija” ir noslēdzies 2011.gadā, šobrīd turpinās ikdienas darbs ar tā rezultātā izstrādātajām datorprogrammām. Operāciju plānošanai veiksmīgi tiek izmantota Opis operāciju plānošanas sistēma.

2022.gada 1. ceturksnī ir noslēgts līgums par Microsoft licenču nomu uz 3 gadiem. Tika uzstādīta apskaņošanas sistēma un jauna rindu vadības sistēma Traumpunkts-uzņemšanas nodaļā. Ir uzsākti tehniski priekšdarbi autotransporta kustības pārvaldībai Slimnīcas teritorijā un veikta datortīkla paplašināšana, ierīkojot jaunas darba vietas. Ir sekmīgi pabeigti Telemedicīnas pakalpojumu ieviešanas darbi.

2022.gada 2. ceturksnī ir uzstādīti informatīvie elektroniskie displeji Ambulatorajā nodaļā. Ir palielināts novērošanas kameru skaits Slimnīcas teritorijā. Ieviesta iespēja pieprasīt priekšapmaksu par maksas pakalpojumiem, kā arī hibrīda identitātes un Teams/ e-pasta sistēmas integrācijas risinājums Microsoft programatūrā.

2022.gada 3. ceturksnī ir izstrādātas un ieviestas vadlīnijas Slimnīcas darbiniekiem par energotaupīšanas pasākumiem IT sektorā. Serveru telpas ir papildinātas ar ugunsdrošības sensoriem un videonovērošanu, lai nodrošinātu atbilstību datu drošības prasībām.

2022.gada 4. ceturksnī ir ierīkota optikas līnija uz Slimnīcas ēku Duntes iela 16, K-9, ka arī papildus optikas līnija uz ēku Duntes iela 20, K-2 ( 4. nodaļu).

5. operāciju bloka pārbūvētās telpas un jaunais rehabilitācijas kabinets ir aprīkoti ar datortehniku. Ir iegādāts jauns datu analīzes rīks QLIK, kas ir nepieciešams PREM datu analīzei.

2022. gada 1. ceturksnī ir uzsākta tālākizglītības programmas  “Mentordarbība praktizējošām māsām par studējošo apmācību klīniskajā vidē”, kas tika īstenota visa 2022. gada garumā. Apmācību 1. ceturksnī ir pabeigušas pirmās 2 grupas. Latvijas Māsu asociācijā ir iesniegta tālākizglītības programma  māsām “Hipotermijas profilakse pacientiem agrīnajā pēcoperācijas periodā”.

2022. gada 2. ceturksnī apmācību pabeigušas vēl divas grupas. Latvijas Māsu asociācijā tika apstiprināta tālākizglītības programma  māsām “Pacientu sildīšana agrīnajā pēcoperācijas periodā”.

Slimnīcā klīniskās prakses tika nodrošināšanas Latvijas universitātes P. Stradiņa medicīnas koledžas I un II kursa studentiem programmā Radiologa asistents (22 studenti), kā arī Latvijas universitātes Māszinību programmas studentiem (5 studenti).

2022. gada 3. ceturksnī Slimnīcā klīniskās prakses tika nodrošinātas Latvijas universitātes Māszinību programmas studentiem (4 studenti).

2022. gada 4. ceturksnī Slimnīcā māszinību studentiem klīniskās prakses un praktiskās mācības klīniskajā vidē tika nodrošinātas:

LU Medicīnas fakultātes Māszinību studiju programma: 4. kurss – 7 studenti;

RSU Māszinību studiju programma: 3 kurss – 6 studenti;  4 kurss  - 1 students.

Slimnīcā norisinājās vairāki māszinību bakalaura darba ietvaros veikti pētījumi.

Augstskolu studenti, rezidenti un doktoranti turpināja veikt mūsdienu aktualitātēm atbilstošus pētījumus. 2022. gada 1. ceturksnī tika izskatīti un apstiprināti 11 jauni pieteikumi pētniecībai.

Apstiprināti 12 ārējie mācību pieteikumi ārstu un māsu kvalifikācijas celšanas pasākumiem.

Noslēgts sadarbības līgums ar Latvijas Universitāti par prakšu nodrošināšanu otrā līmeņa profesionālās augstākās izglītības studiju programma “Ārstniecība” un “Zobārstniecība”, profesionālā bakalaura studiju programma “Māszinības” un “Radiogrāfija” studējošajiem.

Sagatavoti Slimnīcas priekšlikumi rezidentūras procesa organizēšanai Rīgas P. Stradiņa universitātes Rezidentūras studiju fakultātes rīkotajai apaļā galda diskusijai – par nepietiekamu valsts budžeta finansētu rezidentu skaitu traumatologa- ortopēda specialitātē, par būtiskiem akcentiem rezidentu atlases konkursa nolikumā, par profesionālo asociāciju iesaisti vienota satura ieviešanai abu augstskolu traumatologu ortopēdu rezidentūras studiju programmās. Priekšlikumi iesniegti, lai virzītu to risināšanu sadarbībā ar vadošajiem jomas ekspertiem.

2022. gada 2. ceturksnī tika izskatīti un apstiprināti 12 jauni pieteikumi pētniecībai.

Apstiprināti 47 ārējie mācību pieteikumi ārstu un māsu kvalifikācijas celšanas pasākumiem.

Sniegts organizatoriskais atbalsts divu tālākizglītības pasākumu veiksmīgai norisei:

19. un 20. maijā notika Mugurkaula un locītavu ķirurģijas centra traumatologa ortopēda P. Studera organizētais seminārs “Iespējas un risinājumi sarežģītu ceļa locītavu endoprotezēšanā”, kas tapis sadarbībā ar Rīgas Stradiņa universitātes Ortopēdijas katedru, Latvijas Traumatologu un ortopēdu asociāciju, Latvijas Gūžas un ceļa locītavu endoprotezēšanas asociāciju. Semināra pirmajā dienā tika veiktas divas ceļa locītavas endoprotezēšanas paraugoperācijas traumatologa ortopēda Oliver Djahani (General and Orthopedic Regional Hospital Stolzalpe, Austria) vadībā. Otrajā dienā, tiešsaistes seminārā - veikto paraugoperāciju analīze. Tālākizglītības pasākumā piedalījās 45 interesenti: traumatologi ortopēdi no dažādām Latvijas ārstniecības iestādēm, rezidenti un augstskolu studējošie.

27. maijā Asins kabineta vadītāja, ārste-transfuzioloģe G. Šmite novadīja klātienes mācības visu specialitāšu ārstiem un māsām - “Aktualitātes transfuzioloģijā”. Tālākizglītības pasākumā piedalījās 63 Slimnīcas darbinieki.

2022. gada 3. ceturksnī tika izskatīti un apstiprināti 4 jauni pieteikumi pētniecībai. Apstiprināti 32 ārējie mācību pieteikumi ārstu un māsu kvalifikācijas celšanas pasākumiem.

Noslēgts līgums ar Rīgas Stradiņa universitātes Sabiedrības veselības un sociālās labklājības fakultāti par sadarbību studējošo prakšu nodrošināšanā profesionālā bakalaura studiju programmas “Māszinības” studējošajiem.

Sniegts organizatoriskais atbalsts tālākizglītības pasākuma veiksmīgai norisei: 30.septembrī Asins kabineta vadītāja, ārste-transfuzioloģe G. Šmite novadīja klātienes mācības visu specialitāšu ārstiem un māsām “Aktualitātes transfuzioloģijā”. Tālākizglītības pasākumam bija pieteikušies 66 Slimnīcas darbinieki.

Seši Slimnīcas rezidenti (divi traumatologi ortopēdi, viens anesteziologs reanimatologs un trīs laboratorijas ārsti) 30. septembrī ir sekmīgi absolvējuši rezidentūru, saņēmuši augstskolu diplomus un nokārtojuši sertifikācijas eksāmenus apgūtajās specialitātēs.

2022. gada 4. ceturksnī tika izskatīti un apstiprināti 10 jauni pieteikumi pētniecībai. Apstiprināti 23 ārējie mācību pieteikumi ārstu un māsu kvalifikācijas celšanas pasākumiem. Noslēgts līgums ar Latvijas Sporta pedagoģijas akadēmiju (LSPA) par sadarbību studējošo prakšu nodrošināšanā studiju programmas “Fizioterapija” studējošajiem. Noslēgts līgums ar Jelgavas slimnīcu par rezidentu apmācību.

Uzsākuši praktisko apmācību 8 pirmā studiju gada rezidenti dažādās specialitātēs. Kopumā Slimnīcā ir 29 rezidenti, 14 traumatologi - ortopēdi, no tiem - pirmais studiju gads – 5 rezidenti; 7 anesteziologi - reanimatologi, no tiem - pirmais studiju gads – 1 rezidents; 8 laboratorijas ārsti, no tiem - pirmais studiju gads - 2 rezidenti.

Notikušas divu Lietuvas viesķirurgu ārstu grupu apmācības vizītes profesionālās tālākizglītības ietvaros, sadarbībā ar uzņēmumu Johnson & Johnson. Oktobrī divas dienas tika demonstrētas pleca endoprotezēšanas  paraugoperācijas, kurās piedalījās trīs ārsti no Lietuvas un viens no Latvijas. Novembrī divas dienas tika veiktas mugurkaulāja paraugoperācijas- 3 mugurkaula fiksācijas minimāli invazīvajā tehnikā ar Viper2 instrumentiem un viena mugurkaula fiksācijas operācija ar Expedium Verse sistēmu. Operācijās piedalījās divi Lietuvas ķirurgi.

2022. gada 1. ceturksnī tika sagatavoti dati Veselības ministrijai saskaņā ar pieprasījumu “Par slimnīcu kapacitātes apzināšanu 2022.gadā”, iesniegta atskaite par valsts budžeta un maksas rezidentu skaitu slimnīcā, iesniegts plānotais rezidentu skaits, ko Slimnīca varētu uzņemt Traumatologa – ortopēda, Anesteziologa – reanimatologa, Laboratorijas ārsta specialitātēs, kā arī pieprasīta viena rezidenta vieta Algologa papildspecialitātē.

2022.gada 1. ceturksnī Slimnīcā mazinoties Covid-19 pacientu skaitam, atsāktas lielākā skaitā lielo locītavu endoprotezēšanas operācijas. Tika veiktas vairākas mugurkaulāja paraugoperācijas, izmantojot neironavigācijas  un 3 dimensiju vizualizācijas iekārtas, kuras ir plānots iegādāties finansējuma piešķiršanas gadījumā.

2022. gada 2.ceturksnī Slimnīcā ir būtiski intensificēta lielo locītavu endoprotezēšana. Veiktas vairākas nestandarta, komplicētas operācijas pacientiem ar onkoloģiskām saslimšanām.

2022. gada 3.ceturksnī Slimnīcā ir veikta visaugstākā sarežģītības līmeņa, multidisciplināra operācija pacientam ar onkoloģisku apakšējās ekstremitātes saslimšanu aizvietojot bojātos kaulus un ceļa locītavu ar endoprotēzi, bet mīkstos audus ar lēveri no citas ķermeņa daļas. Slimnīcā tiek attīsta šāda metodika ne tikai gadījumiem ar onkoloģiskām saslimšanām, bet arī ar hroniskiem kaulu iekaisumiem.

2022. gada 4. ceturksnī Slimnīcā notika mugurkaulāja operācijas ar neironavigācijas iekārtas pielietošanu. Neskatoties uz strauji pieaugošo saslimšanu ar akūtām respiratorām infekcijas slimībām, kas skar arī Slimnīcas personālu un jau novembrī iestājušos ilgstošu slidenu laiku, Slimnīcas darbinieki ir veiksmīgi spējuši sniegt palīdzību gandrīz divreiz lielākam pacientu skaitam ar kaulu lūzumiem, kā arī kāpināt endoprotezēšanas operāciju skaitu.